Gáspár László: **Szakirodalmi információkeresés módszertana – Filozófiai témák** (szeminárium)

BTAL00004BA - Kedd 12:00-14:00, II. em. 235.

1. Módszertani óra (Tájékoztató)
2. Bevezetés – A kezdetek: görög filozófia
	* Steiger Kornél: Görög gondolkodók 1-2.
3. Isten létezéséről
	* Aquinói Szt. Tamás: A létezőről és a lényegről
4. Etika
	* Arisztotelész: Nikomakhoszi etika
5. Filozófiai thanatológia
	* Csejtei Dezső: Filozófiai etűdök a végességre
6. Esztétika
	* Hegel: Esztétika 1-2-3
7. Módszertani óra
	* Gyurgyák János: Szerzők és szerkesztők kézikönyve
8. Társadalomfilozófia, államelméletek, politikafilozófia
	* Hobbes: Leviathán
9. Történetfilozófia
	* Hegel: Előadások a világtörténelem filozófiájáról
10. Módszertani óra – zh
11. XIX. századi filozófia
	* Russel: A nyugati filozófia története
12. Tudományfilozófia és ismeretelmélet
	* Kuhn: A tudományos forradalmak szerkezete
13. Nyelvfilozófia
	* Wittgenstein: A bizonyosságról
14. Összegzés, jegymegajánlás

**Módszertan:** a félév módszertani célja egy dolgozat formai követelményeinek és az alapvető szövegszerkesztési ismereteknek az elsajátítása, könyvtárhasználat és információkereső módszerek elsajátítása, jegyzetapparátus szabatos kiépítése, bibliográfia és referátum önálló elkészítése.

**A jegyszerzés módja és feltétele:** A ZH megírása, 80%-os órai részvétel, a gyakorlati feladatok elvégzése.

Zárthelyi dolgozat (ZH): A félév folyamán felmerülő filozófiai fogalmakból.

Gyakorlati feladat: Bibliográfia készítés, szinopszis megírása, referátum készítése, házi dolgozat megírása.

Bibliográfia értékelés szempontjai: anyaggyűjtés helyessége.

Referátum értékelés szempontjai: az elemzés releváns szempontjainak feltárása. (A dolgozat elkészítéséhez és a referátum megtartásához, értelemszerűen szükséges a kurzus oktatójával folytatott konzultáció.)

Házi dolgozat: formai követelmények betartása, a téma feldolgozásának releváns jellege.

**Téma:** a félév során óránként egy-egy korszakokon átívelő filozófiai kérdésről lesz szó. A bevezetés célja, hogy az olvasmányokon és a felvetett filozófiai problémákon keresztül ismerkedjünk meg a különféle filozófiai diszciplínákkal (metafizika, esztétika, etika, stb). Az órákon különféle témákról lesz szó: Mi a filozófia? Isten létezése, a halál rejtélye. Mi a szép? Mi az erkölcs? stb.

**A félév menete:** Minden hallgató szabadon választhat egyet a fent megadott témák közül. Irodalomjegyzék és témaválasztás:az aktuális témához igazodva, az első órán választjuk ki. A témák és a hozzájuk tartozó olvasmányok csak tájékoztató jellegűek, ezeket az órákon, valamint konzultációk alkalmával mind oldalszám, mind könyv szerint pontosítjuk! A kiválasztott témát kell kidolgoznia minden hallgatónak, amelyből referátumot kell készítenie. A félév a választott témából írt házi dolgozat értékelésével zárul. A házi dolgozatot, annak formai kialakítását stb. az órán beszéljük meg, és erről a hallgatók külön tájékoztatót kapnak.

A tematika változtatásának jogát a tanszék fenntartja!

Info: gaspar.laszlo@arts.unideb.hu

Debrecen, 2017. szeptember 11.